Migrant koji je htio ilegalno prijeći iz Hrvatske u Sloveniju napao je policajca granom, zbog čega je policajac pucao u zemlju.

Na području općine Netretić na državnoj granici sa Slovenijom, danas je došlo do pucnjave. Zapucao je policajac PU karlovačke.

Policija je potvrdila da je pucao u zemlju, a sve kako bi spriječio fizički napad nepoznatog muškarca. Prema neslužbenim informacijama 24 sata, migrant koji je htio ilegalno prijeći iz Hrvatske u Sloveniju napao je policajca granom, zbog čega je policajac pucao u zemlju. Policija istražuje cijeli slučaj, a napadač je pod nadzorom, javlja 24 sata.